Petition to Phanias, Strategus
Material: papyrus
Place: Arsinoites
Categories: Eingabe an den Strategen von Bauern
Klage gegen Mißbrauch (Amt) im Speicher
Getreide
Φανί[αι τῶν] πρώτων φίλων 
καὶ στρα[τηγ]ῶι καὶ ἐπὶ τῶν προσόδων 
παρὰ [τ]ῶν ἐξ Ὀξυρύγχων βασιλικῶν 
γεωργῶν. ἠνδραγαθηκότων 
ἡμῶν κατὰ τὰς σὰς παρακλήσεις 
καὶ κατεσπαρκότων ἣν γεωργοῦμεν 
βασιλικὴν γῆν δανεισαμένων τε 
οὐκ ὀλία χρήματα εἰς τὸ μηθὲν 
ὑστέρημα γενέσθαι  καὶ τὰ 
ἐκ τῆς γῆς γενήματα ἀνακε
κομικότων ἐπὶ τὴν βασιλικὴν 
ἅλω  καὶ παρεστακότων  
παραδο... εἰς τὸ βασιλικόν,  προορωμένων 
δὲ τὰς γινομένας παραλογέας ὑπʼ ἐνίων τῶν μὴ ἀπὸ 
τοῦ βελτίστου ἀναστρεφομένων 
καὶ παραβαινόντων τὰ περὶ τῶν 
γεωργῶν ὑπάρχοντα προστάγματα 
καὶ τὰς παρὰ σοῦ προσπεπτωκυί
ας περὶ τῶν ὁμοίων τοῖς ἐπιστάταις ἐντολάς, 
ἀξιοῦμέν σε, ἐὰν φαίνηται, ἀντι
λαβόμενον ἡμῶν καὶ τῶν 
βασιλικῶν συντάξαι γράψαι 
Δημητρίωι καὶ Στεφάνωι τοῖς 
ἐπιστάταις κα[τα]κολουθή
σαντας τοῖς προγεγραμ[μένοις] 
μηθενὶ καθʼ ὁντινοῦ[ν] τρό[π]ον 
ἐπιτρέπειν παραλογεύειν ἡμᾶς μηδʼ [ε]ἰσ
βιάζεσθαι εἰς τὰς ἅλως 
ἀλλὰ τοὺς τοιούτους ἐκπέμπειν 
ἐπὶ σὲ κατὰ μηθὲν συναπ
ενεχθέντας, ὅπως διαλάβη[ις] 
περὶ αὐτῶν κατὰ τὸ φανερόν. 
τούτου δὲ γενομένου  δυ[νη]
σόμεθα τὰ ἐκφόρια ἐκ πλήρ[ο]υς 
παραδοῦναι τυχόντες τῆς 
σῆς ἀντιλήμψεως, καὶ κουθὲν 
διάπτωμα [τῶι] βασιλ[εῖ] γενήσ[εται]. 
[εὐτύχει].